62021CO0659_INF
Euroopa Kohtu (kaheksas koda) 30. märtsi 2022. aasta määrus –Orbest
(kohtuasi C‑659/21)
Eelotsusetaotlus – Euroopa Kohtu kodukorra artikkel 99 – Õhutransport – Määrus (EÜ) nr 261/2004 – Ühiseeskirjad reisijatele lendude tühistamise või pikaajalise hilinemise eest antava hüvitise ja abi kohta – Artikli 5 lõige 3 – Hüvitamiskohustusest vabastamine – Mõiste „erakorralised asjaolud“ – Lennuki tehniline probleem, mille põhjustas kolmandale isikule kuuluva toitlustusveoki kokkupõrge selle lennujaamas pargitud lennukiga
Transport – Lennutransport – Määrus nr 261/2004 – Hüvitis ja abi reisijatele – Lennu tühistamine või pikaajaline hilinemine – Hüvitamiskohustusest vabastamine – Tingimus – Erakorralised asjaolud – Mõiste – Lennujaamas pargitud lennuki tehniline probleem, mille põhjustas kokkupõrge kolmandale isikule kuuluva toitlustusveokiga – Hõlmamine – Lennuettevõtja poolt võetud vajalikud meetmed tühistamise või pikaajalise hilinemise vältimiseks – Reisija marsruudi muutmine – Tingimused – Liikmesriigi kohtu hinnang
(Euroopa Parlamendi ja nõukogu määrus nr 261/2004, põhjendused 1, 14 ja 15 ning artikli 5 lõige 3)
(vt punktid 20–27 ja resolutsioon)
Resolutsioon
Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 5 lõiget 3 tuleb tõlgendada nii, et lennuki tehniline probleem, mille põhjustas kolmandale isikule kuuluva toitlustusveoki kokkupõrge selle lennujaamas pargitud lennukiga, võib olla „erakorraline asjaolu“ selle sätte tähenduses.